ddrg/super_eurlex huggingface dataset:
KOMISSION ASETUS (EY) N:o 528/95, annettu 9 päivänä maaliskuuta 1995, kuitupellavan ja hampun tuen yksityiskohtaisista säännöistä annetun asetuksen (ETY) N:o 1164/89 muuttamisesta täydentämällä liitettä A



Virallinen lehti nro L 054 , 10/03/1995 s. 0009 - 0009



KOMISSION ASETUS (EY) N:o 528/95, annettu 9 päivänä maaliskuuta 1995, kuitupellavan ja hampun tuen yksityiskohtaisista säännöistä annetun asetuksen (ETY) N:o 1164/89 muuttamisesta täydentämällä liitettä A EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteismarkkinoiden järjestämisestä 29 päivänä kesäkuuta 1970 annetun neuvoston asetuksen (ETY) N:o 1308/70 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan 5 kohdan, sekä katsoo, että komission asetuksen (ETY) N:o 1164/89 (2), sellaisena kuin se on viimeksi muutettuna asetuksella (EY) N:o 1469/94 (3), liitteessä A on luettelo ensisijaisesti kuitujen tuotantoon tarkoitetuista pellavalajikkeista, jotta nämä voitaisiin erottaa pääasiassa siementuotantoon tarkoitetuista lajikkeista; Suomi pyysi laajentumista koskevien neuvottelujen yhteydessä suomalaisten tuottajien käyttämän kahden lajikkeen lisäämistä kyseiseen luetteloon; tämän vuoksi on perusteltua täydentää mainittua liitettä A, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1164/89 liitteeseen A lajikkeet "AINO" ja "MARTTA". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1995/96 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 146, 4.7.1970, s. 1 (2) EYVL N:o L 121, 29.4.1989, s. 4 (3) EYVL N:o L 159, 28.6.1994, s. 12
Komission asetus (EY) N:o 515/95, annettu 7 päivänä maaliskuuta 1995, Yhdistyneen kuningaskunnan lipun alla purjehtivien alusten makrillin kalastuksen lopettamisesta



Virallinen lehti nro L 053 , 09/03/1995 s. 0010 - 0010



KOMISSION ASETUS (EY) N:o 515/95, annettu 7 päivänä maaliskuuta 1995, Yhdistyneen kuningaskunnan lipun alla purjehtivien alusten makrillin kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan, sekä katsoo, että tiettyjen kalakantojen ja kalakantaryhmien vuodeksi 1995 sallituista kokonaissaaliista ja tietyistä edellytyksistä, joilla niitä saa kalastaa, 20 päivänä joulukuuta 1994 annetussa neuvoston asetuksessa (EY) N:o 3362/94 (2) säädetään makrillikiintiöistä vuodeksi 1995, kiintiöiden alaisten kalakantojen saaliiden määrällisistä rajoituksista annettujen säädösten noudattamiseksi komission on tarpeellista vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annetun kiintiönsä, ja komission tietoon saatettujen tietojen mukaan Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten makrillisaaliit ICES-alueiden IIa (EY-alue), IIIa, IIIb, c ja d (EY-alue) ja IV vesillä ovat täyttäneet vuoden 1995 kiintiön; Yhdistynyt kuningaskunta on kieltänyt tämän kalakannan kalastuksen 27 päivästä tammikuuta 1995; tämän vuoksi on tarpeellista noudattaa tätä päivämäärää, ON ANTANUT TÄMÄN ASETUKSEN: 1 artikla Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten makrillisaaliiden ICES-alueiden IIa (EY-alue), IIIa, IIIb, c ja d (EY-alue) ja IV vesillä katsotaan täyttäneen Yhdistyneelle kuningaskunnalle vuodelle 1995 osoitetun kiintiön. Kielletään Yhdistyneen kuningaskunnan lipun alla purjehtivilta tai Yhdistyneessä kuningaskunnassa rekisteröidyiltä aluksilta makrillin kalastus ICES-alueiden IIa (EY-alue), IIIa, IIIb, c ja d (EY-alue) ja IV vesillä ja edellä mainittujen alusten tämän asetuksen voimaantulopäivän jälkeen pyytämän makrillikannan hallussapitäminen aluksessa, uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 27 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 363, 31.12.1994, s. 1
Neuvoston asetus (EY) N:o 497/95, annettu 20 päivänä helmikuuta 1995, Espanjan ja Portugalin liittymisasiakirjan 90 artiklan 1 kohdassa ja 257 artiklan 1 kohdassa määrätyn ajan pidentämisestä annetun asetuksen (ETY) N:o 4007/87 muuttamisesta



Virallinen lehti nro L 050 , 07/03/1995 s. 0001 - 0001



NEUVOSTON ASETUS (EY) N:o 497/95, annettu 20 päivänä helmikuuta 1995, Espanjan ja Portugalin liittymisasiakirjan 90 artiklan 1 kohdassa ja 257 artiklan 1 kohdassa määrätyn ajan pidentämisestä annetun asetuksen (ETY) N:o 4007/87 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 90 artiklan 2 kohdan ja 257 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että liittymisasiakirjan 90 artiklan 1 kohdassa ja 257 artiklan 1 kohdassa määrätään ajasta, jonka kuluessa voidaan toteuttaa siirtymätoimenpiteitä, joilla helpotetaan siirtymistä Espanjassa ja Portugalissa ennen liittymistä olemassa olevista järjestelmistä yhteisen markkinajärjestelyn soveltamisesta johtuviin järjestelmiin liittymisasiakirjassa määritellyin edellytyksin ja erityisesti otetaan huomioon huomattavat vaikeudet panna uudet järjestelmät täytäntöön määrättynä ajankohtana; tämän ajan päättymispäivää, joka on vahvistettu liittymisasiakirjassa 31 päiväksi joulukuuta 1987, on pidennety 22 päivänä joulukuuta 1987 annetulla asetuksella (ETY) N:o 4007/87 (2), Espanjan ja Portugalin osalta 31 päivään joulukuuta 1994, ja on aiheellista pidentää kyseessä olevaa aikaa yhdellä vuodella sekä Espanjan että Portugalin osalta, erityisesti lainsäädännön soveltamiseen viinialalla liittyvien erityisten teknisten vaikeuksien huomioon ottamiseksi näissä jäsenvaltioissa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 4007/87 1 artikla seuraavasti: 1. Korvataan ensimmäisessä alakohdassa Espanjaa koskeva päivämäärä "31 päivä joulukuuta 1994" päivämäärällä "31 päivä joulukuuta 1995". 2. Korvataan toisessa alakohdassa Portugalia koskeva päivämäärä "31 päivä joulukuuta 1994" päivämäärällä "31 päivä joulukuuta 1995". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1995. Neuvoston puolesta J. PUECH Puheenjohtaja (1) Lausunto annettu 17 päivänä helmikuuta 1995 (sitä ei vielä ole julkaistu virallisessa lehdessä). (2) EYVL N:o L 378, 31.12.1987, s. 1. Asetus sellaisena kuin se on viimeksi muutettuna asetuksella (EY) N:o 370/94 (EYVL N:o L 48, 19.2.1994, s. 9).
Komission asetus (EY) N:o 498/95, annettu 6 päivänä maaliskuuta 1995, neuvoston asetuksissa (EY) N:o 3071/94 ja (EY) N:o 3073/94 säädettyjen korkealaatuisen naudanlihan ja jäädytetyn puhvelinlihan tuontijärjestelmien soveltamista koskevista yksityiskohtaisista säännöistä annetun asetuksen (EY) N:o 3243/94 muuttamisesta



Virallinen lehti nro L 050 , 07/03/1995 s. 0002 - 0002



KOMISSION ASETUS (EY) N:o 498/95, annettu 6 päivänä maaliskuuta 1995, neuvoston asetuksissa (EY) N:o 3071/94 ja (EY) N:o 3073/94 säädettyjen korkealaatuisen naudanlihan ja jäädytetyn puhvelinlihan tuontijärjestelmien soveltamista koskevista yksityiskohtaisista säännöistä annetun asetuksen (EY) N:o 3243/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnosta vuonna 1995 22 päivänä joulukuuta 1994 annetun neuvoston asetuksen (EY) N:o 3373/94 (1) ja erityisesti sen 5 artiklan, sekä katsoo, että asetuksessa (EY) N:o 3379/94 säädetään 200 tonnin tariffikiintiön avaamisesta korkealuokkaiselle naudanlihalle; on välttämätöntä vahvistaa tämän kiintiön soveltamista koskevat yksityiskohtaiset säännöt; komission asetuksessa (EY) N:o 3243/94 (2) vahvistetaan korkealaatuisen lihan tuontijärjestelmän soveltamista koskevat yksityiskohtaiset säännöt vuoden 1995 ensimmäiselle vuosipuoliskolle; on aiheellista soveltaa näitä samoja säännöksiä uuteen 200 tonnin tariffikiintiöön, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3243/94 1 artiklan 1 kohdan d alakohdassa määrä "5 000 tonnia" määrällä "5 200 tonnia". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 366, 31.12.1994, s. 3 (2) EYVL N:o L 338, 28.12.1994, s. 62
KOMISSION ASETUS (EY) N:o 483/95, annettu 3 päivänä maaliskuuta 1995, kiinteän vähennyskertoimen vahvistamisesta vuodeksi 1995 kullekin C-luokan toimijalle tariffikiintiöjärjestelmän mukaisesti myönnettävän banaanimäärän määrittämiseksi annetun asetuksen (EY) N:o 2818/94 muuttamisesta (ETA:n kannalta merkityksellinen teksti)



Virallinen lehti nro L 049 , 04/03/1995 s. 0033 - 0033



KOMISSION ASETUS (EY) N:o 483/95, annettu 3 päivänä maaliskuuta 1995, kiinteän vähennyskertoimen vahvistamisesta vuodeksi 1995 kullekin C-luokan toimijalle tariffikiintiöjärjestelmän mukaisesti myönnettävän banaanimäärän määrittämiseksi annetun asetuksen (EY) N:o 2818/94 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ottaa huomioon banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 478/95 (4) ja erityisesti sen 4 artiklan 4 kohdan, sekä katsoo, että komission asetuksessa (EY) N:o 2814/94 (5) vahvistetaan yhdenmukainen vähennysprosentti, jota sovelletaan kunkin C-luokan toimijan pyytämiin hakemuksiin kahden miljoonan tonnin tariffikiintiön perusteella; mainittu tariffikiintiö vuodeksi 1995 on tällä hetkellä 2 200 000 tonnia; tämän vuoksi on aiheellista muuttaa mainittua yhdenmukaista vähennyskerrointa niiden C-luokan toimijoiden oikeuksien määrittämiseksi, jotka olivat sijoittautuneet yhteisöön 31 päivänä joulukuuta 1994 kuuluneeseen maahan, ja on aiheellista säätää tämän asetuksen säännösten välittömästä soveltamisesta, jotta toimijat voivat hyötyä mainituista säännöksistä mahdollisimman pian, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2814/94 1 artiklassa mainittu kerroin 0,000647397 kertoimella 0,000712137. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 142, 12.6.1993, s. 6 (4) Ks. tämän virallisen lehden sivu 13 (5) EYVL N:o L 298, 19.11.1994, s. 25
KOMISSION ASETUS (EY) N:o 617/95, annettu 21 päivänä maaliskuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 065 , 23/03/1995 s. 0001 - 0006



KOMISSION ASETUS (EY) N:o 617/95, annettu 21 päivänä maaliskuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 24 päivänä maaliskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 LIITE >TAULUKON PAIKKA>
Komission asetus (EY) N:o 572/95, annettu 15 päivänä maaliskuuta 1995, Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä annetun asetuksen (EY) N:o 3108/94 muuttamisesta



Virallinen lehti nro L 058 , 16/03/1995 s. 0004 - 0004



KOMISSION ASETUS (EY) N:o 572/95, annettu 15 päivänä maaliskuuta 1995, Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä annetun asetuksen (EY) N:o 3108/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan, ottaa huomioon Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä 19 päivänä joulukuuta 1994 annetun komission asetuksen (EY) N:o 3108/94 (1), sellaisena kuin se on muutettuna asetuksella (EY) N:o 3244/94 (2), sekä katsoo, että asetuksen (EY) N:o 3108/94 2 artiklassa säädetään yksinkertaisuuden vuoksi sellaiseen periaatteeseen perustuvasta järjestelmästä, jonka mukaan jonkin yhteisön sisäisen toimen alettua ennen 1 päivää tammikuuta 1995 ja päätyttyä tämän päivämäärän jälkeen uudessa jäsenvaltiossa, siihen sovelletaan ennen tätä päivämäärää olemassa olleita säännöksiä ja määräyksiä, kaksi uutta jäsenvaltiota on huomauttanut, että tämän säännöksen soveltaminen on estänyt tavanomaisessa kaupassa olleiden tuotteiden saattamisen niiden markkinoille hyväksyttävissä taloudellisissa oloissa; on mahdollista korjata tämä tilanne säätämällä siitä, että asetuksen (EY) N:o 3108/94 2 artiklaa ei sovelleta tuotteisiin, joille ei ole vahvistettu minkäänlaista tukea kahdentoista jäsenen yhteisössä vuonna 1994, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 3108/94 2 artiklan loppuun kohta seuraavasti: "Edellä b alakohdassa tarkoitettuja säännöksiä ei kuitenkaan sovelleta tuotteisiin, joille ei ole vahvistettu minkäänlaista tukea kahdentoista jäsenen yhteisössä vuonna 1994." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 328, 20.12.1994, s. 42 (2) EYVL N:o L 338, 28.12.1994, s. 68
KOMISSION ASETUS (EY) N:o 703/95, annettu 30 päivänä maaliskuuta 1995, tariffikiintiössä Nicaragualle vuodeksi 1995 yhteisön alueelle suuntautuvan banaanin tuontia varten myönnetyn maakohtaisen kiintiön siirtämisestä Kolumbialle (ETA:n kannalta merkityksellinen teksti)



Virallinen lehti nro L 071 , 31/03/1995 s. 0085 - 0085



KOMISSION ASETUS (EY) N:o 703/95, annettu 30 päivänä maaliskuuta 1995, tariffikiintiössä Nicaragualle vuodeksi 1995 yhteisön alueelle suuntautuvan banaanin tuontia varten myönnetyn maakohtaisen kiintiön siirtämisestä Kolumbialle (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ottaa huomioon neuvoston asetuksen (ETY) N:o 404/93 soveltamista täydentävistä yksityiskohtaisista säännöistä yhteisön alueelle tuotavien banaanien tariffikiintiöjärjestelmästä 1 päivänä maaliskuuta 1995 ja asetuksen (ETY) N:o 1442/93 (3) muuttamisesta annetun komission asetuksen (EY) N:o 478/95, sellaisena kuin se on muutettuna asetuksella (EY) N:o 702/95 (4), ja erityisesti sen 2 artiklan 2 kohdan toisen alakohdan, sekä katsoo, että asetuksessa (EY) N:o 478/95 säädetään yksityiskohtaisista säännöistä Uruguayn kierroksen monenvälisissä kauppaneuvotteluissa laaditun banaanien kehyssopimuksen soveltamiseksi, asetuksen (EY) N:o 478/95 1 artiklassa tariffikiintiö jaetaan erityisiin, saman asetuksen liitteessä I tarkoitetuille maille tai maaryhmille tarkoitettuihin osuuksiin; jos liitteen I taulukossa 1 mainittu maa ei pysty viemään sille myönnettyä määrää kokonaan tai osittain, 2 artiklan 2 kohdassa säädetään mainitun osan myöntämisestä muulle toimittajamaalle, ja Nicaragua on ilmoittanut komissiolle, ettei se pysty viemään banaaneja yhteisöön vuonna 1995; Nicaragua ja Kolumbia ovat yhdessä hakeneet Nicaragualle myönnetyn määrän myöntämistä edelleen Kolumbialle; mainitun myöntämisen olisi tultava voimaan vuoden 1995 toisesta vuosineljänneksestä, ON ANTANUT TÄMÄN ASETUKSEN: 1 artikla Asetuksen (EY) N:o 478/95 2 artiklan 2 kohdan toista alakohtaa soveltamalla muutetaan Kolumbialle ja Nicaragualle vuodeksi 1995 myönnetyt tariffikiintiön osuudet seuraaviksi: Kolumbia 24 %, Nicaragua 0 %. Muutosta sovelletaan vuoden 1995 toisesta vuosineljänneksestä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 49, 4.3.1995, s. 13 (4) Ks. tämän virallisen lehden sivu 84
Komission asetus (EY) N:o 672/95, annettu 29 päivänä maaliskuuta 1995, eräistä tuonti- ja vientilisensseistä, jotka koskevat maataloustuotteiden kauppaa Euroopan yhteisön tähänastisten kahdentoista jäsenen sekä sen uusien jäsenmaiden (Itävallan, Suomen ja Ruotsin) välillä



Virallinen lehti nro L 070 , 30/03/1995 s. 0004 - 0004



KOMISSION ASETUS (EY) N:o 672/95, annettu 29 päivänä maaliskuuta 1995, eräistä tuonti- ja vientilisensseistä, jotka koskevat maataloustuotteiden kauppaa Euroopan yhteisön tähänastisten kahdentoista jäsenen sekä sen uusien jäsenmaiden (Itävallan, Suomen ja Ruotsin) välillä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan, ja erityisesti sen 149 artiklan 1 kohdan, ottaa huomioon viljatuotesektorin markkinoiden yhteisestä järjestämisestä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 2 kohdan sekä vastaavat muissa asetuksissa olevat säädökset, jotka koskevat maataloustuotteiden markkinoiden yhteistä järjestämistä, sekä katsoo, että 31 päivään joulukuuta 1994 asti maataloustuotteiden kauppa Euroopan yhteisön tähänastisten kahdentoista jäsenmaan sekä Itävallan, Suomen ja Ruotsin välillä on riippunut siitä, onko esitetty tuonti- tai vientilisenssejä, ja että 1 päivästä tammikuuta 1995 alkaen näitä lisenssejä ei enää vaadita, eräitä lisenssejä ei ole käytetty kokonaan tai osittain, koska niiden voimassaoloaika jatkuu 31 päivän joulukuuta 1994 jälkeen, että näihin lisensseihin liittyviä sitoumuksia tulisi seurata, jottei niihin liittyviä takuita menetettäisi ja että näiden sitoumusten menetettyä kohteensa, on syytä sallia niiden poistaminen ja niihin liittyvien takuiden vapauttaminen, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Sellaisiin tuonti-, vienti- ja hinnoittelulisensseihin, - joita koskeva määränpää- tai alkuperämaa on lisenssihakemuksessa ilmaistu jokin uusista jäsenmaista, Itävalta, Suomi tai Ruotsi, - joiden voimassaoloaika ei ole päättynyt 1 päivänä tammikuuta 1995 ja - joita on käytetty vain osittain tai ei ollenkaan edellämainittuun päivämäärään mennessä, liittyvät takuut vapautetaan komission asetuksen (ETY) N:o 2220/85 (2) 27 artiklan 2 kohdan säännösten mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 205, 3.8.1985, s. 5